
**2. เสนอแผนให้คณะอนุกรรมการ LTC /คณะกรรมการกองทุนฯพิจารณาอนุมัติ**

- ส่งแผนการดูแล 1 แผ่น/1ราย/

- นำเสนอด้วยภาพนิ่ง/หรือแล้วแต่เทคนิคของพื้นที่

- ทำแบบบันทึกการประชุม/ส่ง 26 ราย/แบบบันทึกแนบ 26 ราย

ที่ ศพส นตก ๑/๒๕๕๙  ศูนย์พัฒนาคุณภาพชีวิตผู้สูงอายุ

ตำบลหนองผือ

อำเภอจตุรพักตรพิมาน จังหวัดร้อยเอ็ด

๔๕๑๘๐

๒๑ กรกฎาคม ๒๕๕๙

เรื่อง ขอส่งแผนการดูแลรายบุคคลตามโครงการการดูแลผู้สูงอายุที่มีภาวะพึ่งพิง

เรียน ประธานกองทุนหลักประกันสุขภาพเทศบาลตำบลหนองผือเพื่อการดูแลผู้สูงอายุที่มีภาวะพึ่งพิง

ตามที่ตำบลหนองผือ ได้รับคัดเลือกให้เป็นพื้นที่นำร่อง โครงการการดำเนินงานการดูแลผู้สูงอายุระยะยาวของสำนักงานหลักประกันสุขภาพแห่งชาติเขต ๗ โดยเน้นการดูแลเชิงรุกด้วยหลักการใช้บ้านผู้สูงอายุเป็นเตียงผู้รักษาดูแล โดยแต่ละรายให้จัดทำแผนการดูแลรายบุคคลเป็นแนวทางในการให้บริการให้ครบทั้ง ๔ มิติ ( กาย อารมณ์ สังคมและสภาพแวดล้อม ) โดยการมีส่วนร่วมร่วมท้องถิ่น ชุมชน และจิตอาสาอื่นๆ บัดนี้ผู้จัดการดูแลผู้สูงอายุระยะยาวได้จัดแผนการดูแลรายบุคคลเรียบร้อยแล้วซึ่งแบ่งเป็น ๔ กลุ่ม ดังนี้

1. กลุ่มที่ ๑ เคลื่อนไหวได้บ้างแต่ไม่มีภาวะสับสนทางสมอง จำนวน ๑๕ ราย
2. กลุ่มที่ ๒ เหมือนกลุ่มที่ ๑ แต่มีภาวะสับสนทางสมอง จำนวน ๑ ราย
3. กลุ่มที่ ๓ เคลื่อนไหวเองไม่ได้หรือมีอาการเจ็บป่วยรุนแรง จำนวน ๘ ราย
4. กลุ่มที่ ๔ มีอาการเจ็บป่วยรุนแรงหรืออยู่ในระยะท้ายของชีวิต จำนวน ๒ ราย

รวมทั้งสิ้น ๒๖ ราย

ดังนั้นศูนย์พัฒนาคุณภาพชีวิตผู้สูงอายุตำบลหนองผือ จึงขอส่งรายงานแผนการดูแล

รายบุคคลให้กองทุนหลักประกันสุขภาพเทศบาลตำบลหนองผือ เพื่อการดูแลผู้สูงอายุที่มีภาวะพึ่งพิงเพื่อพิจารณาจัดการประชุมการนำเสนอแผนการดูแลจากผู้จัดการการดูแลผู้สูงอายุระยะยาวต่อไป

จึงเรียนมาเพื่อทราบและดำเนินการต่อไป

ขอแสดงความนับถือ

( นายสวาท สืบเมืองซ้าย )

ประธานกรรมการศูนย์พัฒนาคุณภาพชีวิตผู้สูงอายุตำบลหนองผือ